Dorre Laingsburg kry water | Netwerk24
Dorre Laingsburg kry water
Die KWDM se brandweer tap broodnodige water vir Laingsburg.
Die droogte in Laingsburg wat al sedert die einde van 2017 in die streek sy tol eis, het die Kaapse Wynland-distriksmunisi­paliteit (KWDM) se brandweer genoop om water vir die inwoners te bring.
Die afgelope Saterdag het die brandweer 10 000 F water al die pad na Laingsburg se reservoir geneem.
Volgens die KWDM is die dorp tans as ’n rampgebied verklaar.
Die Theewaterskloofdam staan tans op 40% teenoor 10,1% dieselfde tyd verlede jaar.
“Dit is maklik om selfvoldaan te raak en te glo dat omdat ’n paar damme 95% of 98% vol is, ons genoeg water het. ’n Klein dam wat 95% vol is, beteken nie dat daar genoeg water is nie. ’n Dam soos Stettynskloof hou baie minder water as Theewaterskloof en bied dus minder water. Dis noodsaaklik dat ons water spaarsamig moet gebruik. Die konstante invloed van klimaatsverandering is hier om te bly, wat beteken dat dit onwaar­skynlik is dat ons ooit sal terugkeer na ’n toestand van ’n oormaat water,” sê Helena von Schlicht, burgemeester van die KWDM.
. Die KWDM bly baie bekommerd oor die beskikbaarheid van water en beveel die inwoners om nie water te mors nie en om voort te gaan met die goeie gewoontes wat verlede jaar aangeleer is.